# Lavarou koz a Vreiz-Izel/EIZVED STROLLAD

| ◄ SEIZVED STROLLAD | EIZVED STROLLAD | NAOVED STROLLAD ► |
* 841
* Al labourer a viskoaz A zebr eur garg douar ar bloaz.
* 842
* Goasa tra a hell hen hem gaout gad eur merer eo klevet killok he vestr.
* 843
* Bleo gonifled, plun klujar, N’int ket mad da stuia douar.
* 844
* Iannik a vil micher a varvaz gant ann naon.
* 845
* Eur micherour dioc’h ann deiz A garfe ve noz da greisteiz.
* 846
* Matez nevez da di pa zeuio Kement a teir a labouro.
* 847
* Glao a dol, avel a c’houez, Da ober joa d’ar vatez.
* 848
* Foeta fank ha foeta drez Eo micher eur paotr lakez.
* 849
* Eur c’hemener n’e ket den, ’Met eur c’hemener ne-d-eo ken.
* 850
* Nao c’hemener evid ober eun den.
* 851
* Neb a lavar eur c’hemener A lavar ive eur gaouier.
* 852
* Kemener brein, ’Nn diaoul war he gein.
* 853
* Ar c’hemener diwar he dorchenn Pa gouez, a gouez en ifern.
* 854
* Milin laz-logod, — e vez dour awalc’h d’eur zilienn pa vez glao.
* 855
* Na pa rafe ar vilin nemet eun dro krenn, Ar miliner ’zo sur d’oc’h he grampoezenn.
* 856
* Krampoez hag amann a zo mad, Ha nebeudig euz pep sac’had, Hag ar merc’hed kempenn a-vad.
* 857
* Na euz ket hardissoc’h eget roched eur miliner, Rag bep mintin e pak eul laer.
* 858
* Ar miliner, laer ar bleud, A vo krouget dre he viz meud, Ha mar ne ve ket krouget mad A vo krouget dre he viz troad.
* 859
* Ar guiader en he stern, E-giz ann diaoul en ifern, Oc’h ober tik-tak, tik-tak, Hag o tenna hag o lakat.
* 860
* Ar guiader kaotaer A ra lienn evel ler.
* 861
* Ar miliner a laer bleud, Ar guiader a laer neud, Ar fournerienn a laer toaz, Ar c’hemenerienn krampoez kraz.
* 862
* Ar zoner war he varikenn A ra da iaouankiz breskenn.
* 863
* Ar glaouaer er c’hoajo Evel ar bleiz a iud atô.
* 864
* Boutaouer koad a ra bepret Listri da gas tud da gac’het.
* 865
* Pa vez ker al ler E c’hoarz ar boutaouer.
* 866
* N’e ket greg ar c’here a deuz ar gwella boutou.
* 867
* Er givijeri ann ejenned A zo bioc’hed.
* 868
* Ar masouner, pa staoto, Euz e labour e troio.
* 869
* Marichal krign-karn, Chaoker kac’h houarn.
* 870
* Pa vez houarnet ar c’har, Er pod e lekear ar iar.
* 371
* Ar barazer a oar dre c’houez Hag hen a vez tra vad er pez.
* 372
* Ann heskenner hag ar c’halve A blij d’ezho fest ar maout mae.
* 873
* Hostiz ann anaoun A varvaz gand ann naoun.
* 874
* Tiez savet gant krec’hin tud A zaver ker buhan, ken divrud.
* 875
* Eva gwin, kanjoli merc’hed, Setu dever ar c’hloarek.
* 876
* Reizen manac’h a zo tenna Digant ann holl heb rei netra.
* 877
* Te lavar gaou, pe ma vinn manac’h.
* 878
* Pa za eur manac’h e neb leac’h, E teu eun allik en he leac’h.
* 879
* Kelian ha melian, Menec’h ha beleian, Pevar seurt loned Ar gwasa ’ so er bed.
* 880
* Kazek ar c’hure A renko bale.
* 881
* Aotrou Personn, mar grit ho kest, C’houi a raio ivez ar fest.
* 882
* Ar veleienn ne garont ket Beza distroet euz ho fred ; Gortozit ’ ta gad pasiantet, Pe ann absolvenn n’ho pô ket.
* 883
* Eur belek maro, — eun all en he leac’h.
* 884
* Harzit, harzit, emezhan, Ma vo lekeat… en toull-man, Ma lakefomp eur mean braz war he gein, Ma ’z efomp da di… d’hon lein.
* 885
* Peurvuia ar belek A lâr en eur brezek : Silaouet ma c’homzo, Losket ma obero.